3 Филиптарға 2:13-тө уҡығыҙ*. Йәһүә беҙҙә эш итеү теләге уята ала. Нисек итеп? Әйтәйек, беҙ йыйылышта кемгәлер ярҙам кәрәк булғаны тураһында белеп ҡалабыҙ, ти. Йә өлкәндәр, филиалдан килгән хатты уҡып, ҡайҙалыр ярҙам кәрәк булғаны хаҡында белдереү яһай. Һәм беҙ: «Ә мин ярҙам итә аламмы?» — тип уйлайбыҙ. Йәиһә, әйтәйек, беҙгә берәй ауыр йөкләмә бирергә йыйыналар, ә беҙ, мин уны үтәй алырмынмы икән, тип борсолабыҙ. Йә, Изге Яҙманан берәй өҙөк уҡығанда, беҙ, был аяттарҙы башҡаларға ярҙам итер өсөн нисек ҡуллана алам, тип уйланабыҙ. Йәһүә беҙҙе нимәлер эшләргә мәжбүр итмәҫ. Әммә, беҙҙең нисек ярҙам итә алыуыбыҙ тураһында уйланғаныбыҙҙы күреп, ул беҙҙә эш итеү теләге тыуҙыра ала.